ตอนนี้ผมอายุ 15 ปลายๆครับ เรื่องมีอยู่ว่า เมื่อประมาณ2-3เดือนที่แล้วผมรู้สึกว่าเหมือนมีเสียงฟองสบู่แตกในหัวครับ ตอนแรกผมไม่ได้คิดอะไร แต่จนถึงตอนนี้มันยังมีเสียงอยู่ครับ ตอนก้มหัวลง หรือทำท่าโค้งคำนับจะมีเสียงคล้ายๆฟองสบู่แตกอยู่ครับ ไม่มีอาการปวดหัวครับ และยังไม่ได้ไปพบแพทย์ใกล้ๆบ้านครับ และยังไม่ได้บอกพ่อแม่ครับเพราะกลัวว่าท่านจะเป็นห่วง เพราะช่วงนี้ท่านมีเรื่องใช้เงินครับ เลยอยากถามคุณว่าอาการนี้มันคืออะไรกันแน่ครับแล้วเสี่ยงต่อการเป็นโรคหรือเปล่าครับ ผมจะได้เปิดใจบอกพ่อแม่ครับ
สวัสดีค่ะ อาการได้ยินเสียงผิดปกติในศีรษะนั้น น่าจะเป็นเสียงจากภายในหู ซึ่งอาจเกิดจาก-อยู่ในที่ที่เสียงดังเกินไปติดต่อกันนานๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำ-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาฆ่าเชื้อบางชนิด-มีเนื้องอกในหูชั้นในควรสังเกตอาการอันตรายเช่น หูอื้อเรื้อรัง ปวดหูตลอดเวลา มีน้ำไหลจากหู ได้ยินไม่ชัดเจน หากมีอาการเหล่านี้ ควรรีบไปพบแพทย์หูคอจมูกเพื่อตรวจเพิ่มเติม แพทย์จะส่องดูในรูหูอย่างละเอียดร่วมกับทดสอบการได้ยินว่าผิดปกติหรือไม่การดูแลตัวเองเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ตอนนี้แนะนำว่ายังไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์ค่ะ เพราะยังไม่ทราบว่าเป็นหูอื้อจากสาเหตุอะไร